b'\n_START_ARTICLE_\nKasaysayan ng Eurasya\n_START_SECTION_\nMga dahilang ng pagdating ng mga Europeo sa Asya\n_START_PARAGRAPH_\nNabatid natin na nagkaroon na ng pagtatagpo ang kanluranin at kabihasnang silangan noong unang panahon sa mga naganap na pagpapalawak ng kani-kanilang Imperyo. Hindi naglaon, nasundan pa ito ng maganap ang Krusada, ang mga relihiyosong kilusang nilunsad ng mga Kristiyano upang muling mapalaya ang pook Kristiyanong sinakop ng Muslim. Sa pangyayaring ito, nagkaroon ng ugnayan ang Europa sa Silangan.  Nakilala nila ang mga gamit Asyano gaya ng mga rekado, porselana, mahahalagang bato at iba pa._NEWLINE_Hindi naglaon nagkaroon ng mga pagbabago sa mga alituntuning pang-ekonomiya ang Europa. Naganap ang panahong merkantilismo na nagudyok sa mga Kastila, Portuges, Pranses, at Ingles na pumalaot sa karagatan na mangalap ng ginto, pilak at rekado._NEWLINE_Bukod pa sa naganap na kaganapan, nagkaroon din ng malawakang pagbabago sa kabuhayan ng mga Europeo gawa ng paglaganap ng rebolusyong industriyal na pinangunahan ng Inglatera. Nagkaroon ng malawakang pagdami ng mga produkto na naging sanhi ng paligsahan sa industriya at komersyo. Ito ang nagbigay daan sa Kapitalismo._NEWLINE_Dahilan sa maraming produksiyon ng mga produkto, na di kayang ubusin sa kani-kanilang bansa. Nagsimulang maghanap ng mahihinang lupaing makokolonisa. Dito pumasok ang Imperyalismo.'